पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को रोकने के लिए मध्यप्रदेश के विंध्य क्षेत्र से लगे उत्तरप्रदेश के बाॅर्डर सील कर दिए गए हैं। रीवा, सतना, सीधी और सिंगरौली जिले में पुलिस ने छोटे से लेकर बड़े बॉडरों में कोरोना बंदी कर दी है। यहां के मुख्य मार्गों पर पुलिस का पहरा बैठा दिया है। सिर्फ अति आवश्यक कार्य के लिए ही आने जाने दिया जा रहा है।
बता दें कि यूपी में पंचायत चुनाव के बाद कोरोना बेकाबू हो गया है। इससे संक्रमित लोग मध्यप्रदेश के लगे जिलों में इलाज कराने पहुंच रहे है। ऐसे में इसका असर विंध्य क्षेत्र के चारों जिलों में तेजी से फैल रहा है। इसके बाद राज्य सरकार के निर्देश पर यूपी के बांदा, चित्रकूट, प्रयागराज, मिर्जापुर और सोनभद्र से लगे मप्र की सीमा को सील करने का निर्देश दिया है।
पुलिस ने पत्थर रखकर सील किया मार्ग
जनेह थाने के घटेहा से बरगढ़ चित्रकूट, पटहट से शंकरगढ़ मार्ग में बड़े बड़े पत्थर रखकर बॉर्डर को सील कर दिया गया है। वहीं सुरई से शंकरगढ़ व चित्रकूट मार्ग पर नाकाबंदी कर दी गई है। इसके अतिरिक्त चाकघाट बॉर्डर में पुलिस ने स्टापर लगाकर वाहनों की चेकिंग शुरू कर दी है। सिर्फ अति आवश्यक कार्य के लिए जाने वाले लोगों को अनुमति दी जा रही है। आला अधिकारियों ने बताया कि अब रीवा पुलिस 24 घंटे बॉर्डर में पहरा देने के लिए तैनात रहेगी। हनुमना से होकर गुजरने वाले राष्ट्रीय राज्य मार्ग में भी पुलिस ने चेकिंग बढ़ा दी है। डभौरा के चुनगी से बरगढ़, गर्भे जंगल से मानिकपुर व सेमरिया थाना क्षेत्र से मानिकपुर मार्ग को बंद कर दिया गया है।
तराई के गांवों में बढ़ रहा कोरोना
दरअसल यूपी बॉर्डर से लगे सिरमौर, त्योंथर, जवा, चाकघाट, हनुमना सहित अन्य इलाकों में कोरोना संक्रमण तेजी से फैल रहा है। ऐसे में पुलिस सख्त कदम उठा रही है। वहीं बीते कुछ दिनों से आ रही कोरोना जांच रिपोर्ट में तराई के गांवों में कोरोना के नए केस ज्यादा मिल रहे है। ऐसे में राज्य सरकार अब शहरों की भांति गांवों में कोरोना को लेकर सख्ती दिखाई है।
सभी बॉडरों पर पुलिस तैनात
विंध्य के पुलिस अधिकारियों ने बताया कि जितने भी बॉर्डर हैं उन सभी पर 24 घंटे पुलिस का पहरा लगेगा। जहां लोगों की कम आवाजाही है वहां दो लोग। वहीं जहां ज्यादा लोग आते जाते है वहा चार एक की गार्ड तैनात रहेगी। मुख्य मार्गों पर बैरिकेड्स लगाए गए हैं। जबकि कम उपयोग वाले मार्गों को पत्थर रखकर या मिट्टी डालकर बंद कर दिया गया है।
रीवा जिले से यूपी जाने वाले मार्ग
चाकघाट बॉर्डर: रीवा- प्रयागराज मार्ग
हनुमना बॉर्डर: रीवा- मिर्जापुर मार्ग
बरगढ़ बार्डर: बरगढ़- रिमारी मार्ग
घटेहा बॉर्डर: बरगढ़- घटेहा मार्ग
शंकरगढ़ बॉर्डर: डभौरा-सिरमौर मार्ग
पटहट बॉर्डर: शंकरगगढ़-पटहट मार्ग
मानिकपुर बॉर्डर: जुड़वानी-सेमरिया मार्ग
सतना जिले से लगे बॉर्डर
पुरानी लंका बॉर्डर
हनुमानधारा चित्रकूट बॉर्डर
पीलीकोठी चित्रकूट बॉर्डर
बरौंधा बॉर्डर
धारकुंडी बॉर्डर
कालिंजर बॉर्डर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva awa_Deva npi_Deva hin_Deva mai_Deva mag_Deva bho_Deva kas_Deva mai_Deva bho_Deva kas_Deva kas_Deva mai_Deva zho_Hant eng_Latn